Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1

Sp. zn. : 1 Pv 156/12/5505	Liptovský Mikuláš, 28.11.2014
EEČ : 2-39-486-2014

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 6.8.2012, spisová značka 1 Pv 156/12/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 14. 01. 2012 o 16.50 hod. viedla osobné motorové vozidlo zn. Peugeot 307 ev. č. LM-103BU po ceste č. I/18 smerom z obce Gôtovany do Liptovského Mikuláša, keď pri prejazde ľavotočivou zákrutou medzi križovatkou k ceste zvanej "Šura" a križovatkou k obci XXXXX nezvládla vedenie vozidla a dostala šmyk, v dôsledku čoho prešla do protismeru, kde narazila do protiidúceho osobného motorového vozidla zn. Škoda Octávia ev. č. LM-241BY, ktoré viedol XXXXX, nar. XXXXX5, bytom XXXXX, ktorý pri dopravnej nehode utrpel zlomeninu predkolenia vpravo s posunom úlomkov, zlomeninu ľavého predlaktia trieštivú s posunom úlomkov, mnohopočetné odreniny ľavého predlaktia, odreniny pravého kolena spredu a otras mozgu, na ktoré zranenia je liečený s predpokladanou dobou 4-6 mesiacov, spolujazdkyňa XXXXX, nar. XXXXX, bytom XXXXX, utrpela bolestivosť ľavého bedra s porušením kožného krytu a pomliaždenie v oblasti ľavého bedra, na ktoré zranenia bola liečená od 16. 01. 2012 do 01. 02. 2012, a spolujazdkyňa poškodeného maloletá XXXXX, nar. XXXXX, bytom XXXXX, utrpela otras mozgu, pomliaždenie čelnej strany hlavy, pomliaždenie brucha, obličky, pečene, bedrového kĺbu a kolenného kĺbu s podkožným krvácaním, na ktoré zranenia bola liečená po dobu 9 dní.

Uznesením prokurátora Okresnej prokuratúry XXXXX zo dňa 6.8.2012, spisová značka 1 Pv 156/12/5505, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
	Uznesením námestníčky okresného prokurátora v Liptovskom Mikuláši sp. zn. 1 Pv 156/12/5505 zo dňa 06. 08. 2012 v spojení s uznesením krajského prokurátora Žilina sp. zn. 3 KPt 288/12 z 20. 11. 2012 bolo podľa § 216 ods. 1 Trestného poriadku podmienečne zastavené trestné stíhanie proti obvinenej XXXXX, XXXXX 16. 04. 1987 za prečin ublíženia na zdraví podľa § 157 ods. 1 Trestného zákona pre skutok uvedený vo výrokovej časti tohto uznesenia. 
	Podľa § 216 ods. 2 Trestného poriadku bola obvinenej určená skúšobná doba v trvaní 24 mesiacov. Táto uplynula 20. 11. 2014. 
	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 
	Pre účely rozhodnutia, či sa obvinená v skúšobnej dobe podmienečného zastavenia trestného stíhania osvedčila, boli zadovážené na obvinenú odpis z registra trestov, správa Okresného úradu - Odboru všeobecnej vnútornej správy XXXXX, odpis z evidenčnej karty vodiča, tiež lustrácia, či v období plynutia skúšobnej doby sa obvinená dopustila trestného činu, pre ktorý by bolo proti nej vedené trestné stíhanie. Z výpisu z evidenčnej karty vodiča je zrejmé, že obvinená počas skúšobnej doby nebola postihnutá za priestupok v doprave. Okresný úrad, Odbor všeobecnej vnútornej správy XXXXX v správe zo dňa 24. 11. 2014 uviedol, že obvinená nemá žiadny záznam o priestupkoch. Lustráciou bolo zistené, že proti obvinenej nie je vedené žiadne iné trestné stíhanie a odpis registra trestov dokumentuje, že v priebehu skúšobnej doby obvinená nebola odsúdená za iný trestný čin. Obvinená tak splnila všetky podmienky potrebné pre rozhodnutie o osvedčení sa v skúšobnej dobe podmienečného zastavenia trestného stíhania. Možno konštatovať, že viedla riadny život. 
	Právoplatnosťou rozhodnutia o osvedčení sa v skúšobnej dobe nastávajú účinky zastavenia trestného stíhania podľa § 9 ods. 1 písm. e/ Trestného poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Turčinová
prokurátorka